钦定古今图书集成/明伦汇编/氏族典/第522卷 > 薛叔似
## 钦定古今图书集成/明伦汇编/氏族典/第522卷 > 薛叔似

按《宋史薛叔似传》，“叔似字象先，其先河东人，后徙永
嘉。游太学，解褐国子录，迁太常博士，寻除枢密院编
修官，寻除湖北运判，加直秘阁，移福建。召为太常少
卿，权户部侍郎，试吏部侍郎兼侍读，充京湖宣谕使。
时韩𠈁胄开边，叔似料敌必侵光、黄，委总领陈谦按
行五关，发鄂卒守三关。金果入寇，谦驻汉阳，为江左”
节制，寻除叔似端明殿学士。𠈁胄诛，谪福州，以兵端
之开，叔似迎合故也。久之，许自便。嘉定十四年卒，谥
“恭翼。”叔似雅慕朱熹，穷道德性命之旨，谈天文地理、
锺律象数之学，有《槁》二十卷。